35. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ υπ' αριθ. 2427 της 24 Δεκ. 1997/19 Ιαν. 1998 (ΦΕΚ Α΄ 14) (Άρθρ. 1 του Νόμ. 1266/82) Επιτόκιο χρεωστικών υπολοίπων των τρεχούμενων λογαριασμών καταθέσεων των πιστωτικών ιδρυμάτων στην Τράπεζα της Ελλάδος. Αφου έλαβε υπόψη: α.Το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β.Την ΠΔ/ΤΕ 2185/24.3.93 και εδικότερα το κεφ. ΙΙΙ παρ. 1. γ.Την ΠΔ/ΤΕ 2214/15.6.93, όπως ισχύει (τελευταία ΠΔ/ΤΕ 2426/31.10.97). δ.Τις τρέχουσες νομισματικές συνθήκες, αποφάσισε: Να τροποποιήσει την ΠΔ/ΤΕ 2214/15.6.93, όπως ισχύει και καθoρίσει τα εξής: Από 29.12.97 μειώνεται από 0,4% σε 0,2% ημερησίως, η πρόσθετη επιβάρυνση των χρεωστικών υπολοίπων των τρεχούμενων λογαριασμών καταθέσεων των πιστωτικών ιδρυμάτων στην Τράπεζα της Ελλάδος που προβλέπεται στην ΠΔ/ΤΕ 2426/31.10.97. Από τις διατάξεις της πράξης αυτής δεν προκύπτει δαπάνη σε βάρος του κρατικού προϋπολογισμού. 